IMISLab/GreekWikipedia huggingface dataset:
Ομορφοκκλησιά Καστοριάς

Η Ομορφοκκλησιά Καστοριάς (παλιότερα ονομαζόταν Κάλλιστα ή Γκάλλιστα) είναι ορεινός οικισμός του Δήμου Καστοριάς της Περιφέρειας Δυτικής Μακεδονίας (Πρόγραμμα Καλλικράτης). Από το 1999 έως το 2010 σύμφωνα με την τότε διοικητική διαίρεση της Ελλάδας ανήκε στο Δήμο Αγίας Τριάδας. Βρίσκεται Νοτιοδυτικά της πόλης της Καστοριάς σε υψόμετρο 800 μέτρα και σε απόσταση 21 χλμ. από την πόλη της Καστοριάς και κατά την απογραφή του 2011 είχε πληθυσμό 23 κατοίκους, ενώ του 2001 47 κατοίκους.

 Είναι γνωστή για την εκκλησία της και το μοναδικό ολόσωμο ξύλινο ανάγλυφο του Αγίου Γεωργίου που την κοσμεί ύψους περίπου 3 μέτρα του 13ου αι. Η υπέρθυρη κτητορική επιγραφή του αναφέρει έτος 1286/87 που οι Άρχοντες Νετζάδες «Ανδρόνικος, Νικηφόρος και Ιωάννης» ανέλαβαν τα έξοδα της ανοικοδόμησης στα χρόνια του αυτοκράτορα Ανδρόνικος Β' Παλαιολόγου Το 1684 μαζί με τh Μονή Τσούκας Καστοριάς είχε ενταχθεί στο μοναστήρι της Μαυριώτισσας. Έχει ανακηρυχθεί, μαζί με την κοντινή μονή Παμμέγιστων Ταξιαρχών Τσούκας, ως ιστορικό διατηρητέο μνημείο από το 1924.Κατά το Μακεδονικό αγώνα οι Γκαλιστινοί διακρίθηκαν σε προσφορά, όπως ο οπλαρχηγός Μέλλιος Γιαννούσης. Μέλλιος Γιαννούσης, Μακεδονομάχος οπλαρχηγός Παντελής Τσαμίσης, Η Καστοριά και τα Μνημεία της, τύποις Αλευροπούλου, Εν Αθήναις 1949, σ.149 D.Nicol Two Churches of west Makedonia, περ. Byzantinisch Zeitschrift, τ.49. σελ.99-100,1956. Νίκος Μουτσόπουλος, το ξύλινο ανάγλυφο του Αγίου Γεωργίου στο ομώνυμο ναό της Ομορφοκκλησιάς και ορισμένες ξυλόγλυπτες εικόνες της περιοχής, Περ. Κληρονομιά, τ. 25, σ.34 Υπουργείο Πολιτισμού: Ναός Αγίου Γεωργίου Ομορφοκκλησιάς Αρχειοθετήθηκε 2007-10-03 στο Wayback Machine.
Φούρνοι Αχαΐας

Οι Φούρνοι είναι μικρός ημιορεινός οικισμός του Νομού Αχαΐας, αποτελεί τμήμα της Τοπικής Κοινότητας Ακράτας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ακράτας ως τμήμα του πρώην Δημοτικού διαμερίσματος Ακράτας.

 Παλιότερα ονομαζόταν «Φούρνος Πύργου» και η ονομασία του διορθώθηκε στη σημερινή στις 16/10/1940. Μαζί με το γειτονικό οικισμό Παλαιοσταφίδα αποκαλούνται «Κάτω Πύργος» σε αντιδιαστολή με την ονομασία «Απάνω Πύργος», που αφορά το χωριό Πύργος, επειδή οι κάτοικοί τους προερχόμενοι από εκεί κατέβαιναν και ξεχειμώνιαζαν στα πεδινά, έως ότου οι οικισμοί αυτοί απέκτησαν μορφή μόνιμης εγκατάστασης. Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912-2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Φούρνων Αχαΐας. eetaa.gr. Ανακτήθηκε: 01/07/2018. Ε.Ε.Τ.Α.Α. - Διοικητικές μεταβολές Κοινότητας/Δήμου Ακράτας Αχαΐας (1878-1985). eetaa.gr. Ανακτήθηκε: 01/07/2018.
Tractable

Η Tractable είναι μια εταιρεία τεχνολογίας που αναπτύσσει λογισμικό τεχνητής νοημοσύνης (ΑΙ) για την αξιολόγηση ζημιών σε ακίνητη περιουσία και οχήματα. Το AI επιτρέπει στους χρήστες να κάνουν ψηφιακή εκτίμηση της ζημιάς.

 Η τεχνολογία της Tractable χρησιμοποιεί μηχανική όραση και βαθιά μάθηση για να αυτοματοποιήσει την εκτίμηση της εμφανούς βλάβης σε περίπτωση ατυχήματος και ανάκτησης καταστροφών, για παράδειγμα σε ένα όχημα. Οι οδηγοί μπορούν να κατευθυνθούν για να χρησιμοποιήσουν την εφαρμογή από τον ασφαλιστή τους μετά από ένα ατύχημα, με στόχο την ταχύτερη διευθέτηση της απαίτησής τους. Η τεχνητή νοημοσύνη αξιολογεί τη ζημιά μέσα από εικόνες και επομένως δεν αξιολογεί ό,τι δεν είναι ορατό, όπως για παράδειγμα, ζημιές στο εσωτερικό ενός οχήματος ή ακίνητης περιουσίας. Οι Αλεξάντερ Ντάλυακ (Alexandre Dalyac) και Ράζβαν Ράνκα (Razvan Ranca) ίδρυσαν την εταιρεία το 2014 και ο Άντριεν Κοέν (Adrien Cohen) εντάχθηκε ως συνιδρυτής το 2015. Η εταιρεία απασχολεί περισσότερα από 200 μέλη προσωπικού, κυρίως στο Ηνωμένο Βασίλειο.Η Tractable ανακηρύχθηκε μία από τις 100 κορυφαίες εταιρείες τεχνητής νοημοσύνης στον κόσμο το 2020 και το 2021 από τη CB Insights. Το 2020, κέρδισε το «Βραβείο Καλύτερης Τεχνολογίας» στο διαγωνισμό British Insurance Awards.Τον Ιούνιο του 2021, η Tractable ανακοίνωσε έναν κύκλο επιχειρηματικών συμμετοχών που αποτίμησε την εταιρεία στο $1 δισεκατομμύριο. Η Tractable ήταν η 100η εταιρεία τεχνολογίας του Ηνωμένου Βασιλείου αξίας τουλάχιστον ενός δισεκατομμυρίου δολαρίων, ή «unicorn».
Φρανσουά βαν Λου

Ο Φρανσουά βαν Λου (γαλλικά: François van Loo) γεννήθηκε στην Αιξ-αν-Προβάνς στις 8 Νοεμβρίου 1708 και πέθανε στο Τορίνο το 1732, ήταν Γάλλος ζωγράφος. Ήταν μέλος της οικογένειας ζωγράφων βαν Λου, αδελφός των ζωγράφων Λουί-Μισέλ βαν Λου και Σαρλ Αμεντέ Φιλίπ βαν Λου.

 Δεύτερος γιος του Ζαν-Μπατίστ βαν Λου, έμαθε τα βασικά του σχεδίου από τον πατέρα του, ο οποίος έμενε στην Αιξ-αν-Προβάνς και στη συνέχεια στην Ιταλία από το 1714 έως το 1719: έμεινε στο Τορίνο με τη μητέρα του όσο καιρό ο πατέρας του ήταν στη Ρώμη και τον συνάντησε μόλις το 1717. Συνέχισε την εκπαίδευσή του στο Παρίσι, στο μέγαρο του πρίγκιπα του Καρινιάνο όπου ζούσε η οικογένεια.Τον Μάιο του 1728, έφτασε στην Ακαδημία της Γαλλίας στη Ρώμη ως εξωτερικός μαθητής χάρη στην προστασία του δούκα του Αντέν, συνοδευόμενος από τον μεγαλύτερο αδελφό του Λουί-Μισέλ, τον θείο του Σαρλ Αντρέ βαν Λου και τον νεαρό Φρανσουά Μπουσέ. Κατά τη διάρκεια της παραμονής του στο παλάτσο Μαντσίνι, ο βαν Λου αντέγραψε έργα μεγάλων Ιταλών δασκάλων και ζωγράφισε πίνακες με ιστορικό και μυθολογικό θέμα. Η πολλά υποσχόμενη καριέρα του Φρανσουά βαν Λου διακόπηκε από τον πρόωρο θάνατό του. Τον Μάιο του 1732, έφυγε από τη Ρώμη για να συναντήσει τον θείο του στη Φλωρεντία και να επιστρέψουν μαζί στο Παρίσι. Ωστόσο, στο Τορίνο είχε ατύχημα με άλογο, κατά το οποίο έχασε τη ζωή του σε ηλικία 24 ετών. Τα γνωστά έργα του προέρχονται από την πώληση μετά το θάνατο του αδελφού του Λουί-Μισέλ στο Παρίσι τον Νοέμβριο του 1772: Συγκέντρωση των Θεών Γυμνή γυναίκα ξαπλωμένη Ξεκούραση κατά τη φυγή από την Αίγυπτο Ο Απόλλων καθώς γδέρνει τον Μαρσύα Σχέδια του Φρανσουά βαν Λου βρίσκονται στο μουσείο του Λούβρου και στο μουσείο Αρμπώ στην Αιξ-αν-Προβάνς. Πολυμέσα σχετικά με το θέμα François van Loo στο Wikimedia Commons
Ορθοδοξία στην Κροατία

Ο Ορθόδοξος Χριστιανισμός είναι το δεύτερο μεγαλύτερο θρησκευτικό δόγμα της Κροατίας, καθώς ο Ρωμαιοκαθολικισμός υπερισχύει και βρίσκεται στην πρώτη θέση. Πάνω από 190.000 άνθρωποι, που διαμορφώνουν 4,44% του συνολικού κροατικού πληθυσμού, ασπάζονται την ανατολική ορθόδοξη πίστη.Η Ορθοδοξία στην Κροατία αντιπροσωπεύεται πρωτίστως από τη Σερβική Ορθόδοξη Εκκλησία, η οποία κατέχει το μεγαλύτερο μέρος των πιστών της ορθόδοξης χριστιανικής εκκλησίας στη χώρα. Άλλες σημαντικές εκκλησίες στην Κροατία είναι η Βουλγαρική Ορθόδοξη Εκκλησία και η Σλαβομακεδονική Ορθόδοξη Εκκλησία. Αυτές οι τρεις εκκλησίες αναγνωρίζονται επίσημα από το κράτος. Στην Κροατία υπάρχουν, επίσης, υποστηρικτές της Ορθόδοξης Εκκλησίας του Μαυροβουνίου. Κατά τη διάρκεια του Δευτέρου Παγκόσμιου Πολέμου, είχε συσταθεί η Κροατική Ορθόδοξη Εκκλησία.

 Τα δημοσιευμένα στοιχεία από την κροατική απογραφή πληθυσμού του 2011, περιλάμβανε στοιχεία των εθνοτήτων και των θρησκειών. Σε αυτά τα στοιχεία καταγράφηκαν συνολικά 190.143 ορθόδοξοι οπαδοί (το 4,44% του συνολικού πληθυσμού), οι οποίοι διαιρούνταν στις ακόλουθες εθνοτικές ομάδες: 159.530 Ορθόδοξοι Σέρβοι 16.647 Ορθόδοξοι Κροάτες 2.401 Ορθόδοξοι Σλαβομακεδόνες 2.187 Ορθόδοξοι ανά εθνικότητα 2.084 Ορθόδοξοι πιστοί ακαθόριστης εθνικότητας 1.822 Ορθόδοξοι Μαυροβούνιοι 816 Ορθόδοξοι πιστοί άλλων εθνικοτήτων 729 Ορθόδοξοι Ρώσοι 341 Ορθόδοξοι Ουκρανοί 293 Ορθόδοξοι Βόσνιοι 158 Ορθόδοξοι Βούλγαροι 157 Ορθόδοξοι πιστοί άγνωστης εθνικότητας 147 Ορθόδοξοι Ρουμάνοι 124 Ορθόδοξοι πιστοί περιφερειακών μελών άλλες ξεχωριστές εθνικότητες (κάτω από 100 άτομα η κάθε μια) Η Σερβική Ορθόδοξη Εκκλησία στην Κροατία συγκεντρώνει τους πιστούς της κυρίως μεταξύ της σερβικής μειονότητας της χώρας. Στην Κροατία είναι οργανωμένη στις ακόλουθες επαρχίες: Μητρόπολη του Ζάγκρεμπ, Λιουμπλιάνα και πάσης Ιταλίας Επαρχία του άνω Κάρλοβατς Επαρχία της Σλαβονίας Επαρχία του Οσγέκο Πίλιε και Μπαράνια Επαρχία της ΔαλματίαςΣημαντικές σερβικές ορθόδοξες περιοχές της χώρας περιλαμβάνουν τα εξής μοναστήρια: Μοναστήρι Ντράγκοβιτς Μοναστήρι Γκομίριε Μοναστήρι Κομογκοβίνα Μοναστήρι Κρκα Μοναστήρι Κρούπα Μοναστήρι Λεπαβίνα Μοναστήρι Λαζαρίτσα Μοναστήρι Νετζέγιε Μοναστήρι Πέτκε Μοναστήρι Βασιλίγια ΟστρόσκογκΣημαντικές εκκλησίες είναι οι εξής:
Κρόκος του Καρτράιτ

Ο Κρόκος του Καρτράιτ (Crocus cartwrightianus) είναι είδος ανθοφόρου φυτού της οικογένειας των Ιριδοειδών. Είναι ενδημικό της Ελλάδας, και συγκεκριμένα στη Στερεά Ελλάδα, την Πελοπόννησο, τις Κυκλάδες και την Κρήτη. Η ειδική λατινική ονομασία cartwrightianus αναφέρεται από το όνομα του Άγγλου πρεσβευτή στην Κωνσταντινούπολη, John Cartwright, ο οποίος συνέλεξε το φυτό από την Τήνο.

 Είναι πολυετές βολβώδης πόα που φτάνει σε ύψος τα 5 εκ. με 6 άνθη λευκά ή ιώδη με έντονες σκούρες νευρώσεις και δεν κλείνουν τη νύχτα. Φέρει 3 ανθήρες κίτρινους και στίγματα μακρότατα με έντονο πορτοκαλί ή κόκκινο χρώμα που βγαίνουν και κρέμονται έξω από το περιγόνιο (1). Ο βολβός του περιβάλλεται από νηματώδεις ή δικτυωτούς χιτώνες. Φύλλα λεπτά, λογχοειδή, πράσινα, 6-12 ανά βολβό που βγαίνουν συγχρόνως με τα άνθη φθινόπωρο με χειμώνα. Ανθίζει τους μήνες Οκτώβριο-Δεκέμβριο. Ο κρόκος του Καρτράιτ είναι ενδημικό είδος της Νότιας Ελλάδας, όπου φυτρώνει σε βραχώδεις τοποθεσίες ασβεστολιθικού πετρώματος, λόφους, θαμνότοπους και αραιά πευκοδάση χαμηλού υψομέτρου, μέχρι 1000 μ. από το επίπεδο της θάλασσας. Εξαπλώνεται στη Δυτική Κρήτη (Χανιά), αρκετά νησιά των Κυκλάδων (Σαντορίνη, Νάξος, Μύκονος, Τήνος, Σύρος, Κέα), την Αττική (Υμηττός), την Αίγινα, τη Σαλαμίνα και την Ύδρα. Το βορειότερο σημείο που έχει εντοπιστεί είναι το όρος Πάστρα, στα σύνορα Αττικής και Βοιωτίας. Υπάρχει αναφορά και από τον Ελικώνα, που χρειάζεται επιβεβαίωση. Ο κρόκος του Καρτράιτ είναι ο υποτιθέμενος άγριος πρόγονος του καλλιεργούμενου στείρου τριπλοειδούς Crocus sativus (σαφράν), τον κρόκο της Κοζάνης. Πιθανότατα εμφανίστηκε πρώτα στην Κρήτη. Μια προέλευση στη Δυτική ή Κεντρική Ασία, αν και συχνά ύποπτη, έχει απορριφθεί από τη βοτανική έρευνα.Υπάρχουν ενδείξεις ότι το φυτό αυτό καλλιεργήθηκε στην αρχαία Κρήτη τουλάχιστον από την Μέση Μινωική Εποχή, όπως παρουσιάζεται από την τοιχογραφία με τίτλο «Οι Κροκοσυλλέκτριες», του 16ου π.Χ. αιώνα που βρέθηκε στο Ακρωτήρι της Θήρας, που απεικονίζει δύο γυναίκες να συγκεντρώνουν άνθη κρόκου. Επίσης, σήμερα καλλιεργείται μια ποικιλία αυτού του είδους, το 'Albus', που κάνει λευκά και πιο πυκνά άνθη. (1) περιγόνιο: έτσι λέγονται όλα μαζί τα πέταλα στα άνθη των φυτών της τάξης των Λειριωδών. Σφήκας Γιώργος, Αγριολούλουδα της Ελλάδας, EFSTATHIADIS GROUP A.E., Αθήνα, 1999. ISBN 960-226-062-9 Harrison, Lorraine (2012). RHS Latin for gardeners. United Kingdom: Mitchell Beazley. ISBN 9781845337315. RHS A-Z encyclopedia of garden plants. United Kingdom: Dorling Kindersley. 2008. ISBN 1405332964.
Μιλτιάδης Καράτζης

Ο Μιλτιάδης Καράτζης ήταν Έλληνας επιχειρηματίας, με ιδιαίτερα κοινωνική δράση στην Κρήτη από όπου καταγόταν. Μετά τον θάνατό του 01/02/2015, ο δήμος Ηρακλείου αποφάσισε να τιμήσει την πορεία του και το φιλανθρωπικό έργο του μετονομαζοντας έναν από τους δρόμους του Ηρακλείου από Μαυσώλου σε Μιλτιάδη Καράτζη.

 Ο Μιλτιάδης Καράτζης γεννήθηκε το 1936 στο Μελιδοχώρι Μονοφατσίου Κρήτης και κατοικούσε στο Ηράκλειο. Παντρεύτηκε τη Νανά Καράτζη και ήταν πατέρας τεσσάρων παιδιών. Το 1954 αποφοίτησε από το Γυμνάσιο Ηρακλείου και στη συνέχεια πήγε στο πανεπιστήμιο της Βιέννης στην Αυστρία για να σπουδάσει Ιατρική. Παράλληλα με τις σπουδές του εργαζόταν ως πωλητής και αργότερα ως Γενικός Διευθυντής της Αυστριακής εταιρίας ΚΚS, με αντικείμενο την παραγωγή και εμπορία ειδών συσκευασίας για τις αλλαντοβιομηχανίες. Μιλούσε άπταιστα την αγγλική, γερμανική, ιταλική και γαλλική γλώσσα. Το 1969 δημιούργησε στην Αυστρία δική του εταιρεία με την επωνυμία M. KARATZIS & Co. με αντικείμενο την κατασκευή υλικών συσκευασίας για την αλλαντοποιεία. Το 1973 πούλησε την εταιρεία αυτή και επέστρεψε στην Ελλάδα ιδρύοντας στη γενέτειρά του εργοστάσιο παραγωγής ελαστικών δικτύων συσκευασίας κρεάτων - αλλαντικών και φυτωρίων. Ήταν Πρόεδρος & Διευθύνων Σύμβουλος της εισηγμένης στο Χ.Α.Α. εταιρείας Καράτζη Α.Ε. έως το θάνατό του τον Αύγουστο του 2015.Ο Μιλτιάδης Καράτζης διετέλεσε μέλος του Δ.Σ. της ΕΤΒΑ την περίοδο 1989 – 1993, του Συνδέσμου Ελληνικών Τουριστικών Επιχειρήσεων και μέλος του Δ.Σ. του Λιμενικού Ταμείου Ηρακλείου. Επίσης υπήρξε μέλος του Συνδέσμου Ελληνικών Βιομηχανιών, του Πανελλήνιου Συνδέσμου Εξαγωγέων, του Συνδέσμου Κλωστοϋφαντουργικών Βιομηχανιών, του Συνδέσμου Βιομηχανιών Παραγωγής Υλικών Συσκευασίας και άλλων τοπικών και κλαδικών επαγγελματικών φορέων. Από τον Μάρτιο του 2005 ήταν επίτιμος Πρόξενος της Δημοκρατίας της Κορέας για την Κρήτη.
Κάλουμ Σκοτ

Ο Κάλουμ Σκοτ (αγγ. Calum Scott) είναι βρετανός τραγουδιστής και στιχουργός. Είναι γεννημένος στις 12 Οκτωβρίου του 1988 στο Κίνγκστον απόν Χαλ. Όταν ζούσε στο Γιορκσάιρ είχε κερδίσει ένα τοπικό διαγωνισμό τραγουδιού, ενώ έγινε παγκοσμίως γνωστός to 2015 μέσα από το διαγωνισμό ταλέντων της Βρετανίας. (Britain's Got Talent). Την ίδια χρονιά έβγαλε και το πρώτο του μεμονωμένο κομμάτι "Dancing on my own" που είναι ουσιαστικά η δική του εκδοχή του αρχικού τραγουδιού του Robyn. To κομμάτι γνώρισε αμέσως τεράστια επιτυχία αφού έφτασε στο νούμερο δυο στη λίστα των ΗΠΑ το καλοκαίρι του 2015. Το κομμάτι "You are the reason" του 2018 είναι συνεργασία με τη Λεόνα Λιούις.

 Το 2013 ήταν ο νικητής ενός διαγωνισμού που διοργανώθηκε από την Hull daily mail. Αγαπούσε το συγκρότημα Maroon 5 έτσι ενώθηκε με τους δικούς του Maroon 4 σε μια περιοδεία στο Ηνωμένο Βασίλειο. Την επόμενη χρονιά το 2014 μπήκε στους The experiment και έγινε ντουέτο με τον John McIntyre. Από αυτό το ντουέτο προέκυψε το κομμάτι "Girl (You are beautiful)" το οποίο ερμήνευσαν στο BBC Look North και στο Καλημέρα Βρετανία (Good morning Britain), όμως αργότερα το συγκρότημα διαλύθηκε. Φτάνοντας σιγά σιγά στο 2015 ο Σκοτ πήρε μέρος λοιπόν στο Britain's Got Talent στον ένατο κύκλο της εκπομπής. Πριν από τον ίδιο ερμήνευσε δυο κομμάτια η αδερφή του χωρίς να εντυπωσιάσει τους κριτές διότι τη σταμάτησε ο Σάιμον Κάουελ. Η Τζέιντ Σκοτ έλαβε τρία "όχι" από την Αμάντα, τον Σάιμον και το Ντέιβιντ, ενώ η ψήφος της Αλέσα δεν χρειάστηκε δεδομένου των τριών αρνητικών ψήφων. Ο Σκοτ έπειτα παρόλα τα νεύρα του βγήκε στη σκηνή και ερμήνευσε το Dancing on my own", μια εκδοχή του οποίου είχε ακούσει το '13 στο ραδιόφωνο απο τους Kings of Leon. Ακολούθησε δυνατό, διαρκές χειροκρότημα από την αρένα αλλά και από τους κριτές οι οποίοι σηκώθηκαν από τις θέσεις τους και μέσα σε όλο αυτό το κλίμα χαράς ο Κάουελ πάτησε το golden buzzer. Με αυτή την ενέργεια ο Σκοτ κέρδισε μια θέση στον ημιτελικό και ο κριτής εξήγησε πως "Ποτέ ξανά σε όλα τα χρόνια που κάνω αυτό το διαγωνισμό δεν ξανά άκουσα τύπο με το δικό σου ταλέντο. Σοβαρά. Και η εκδοχή προκάλεσε αισθησιασμό αυτό μου δείχνει ότι δεν είσαι απλά τραγουδιστής, είσαι καλλιτέχνης και για αυτό πήρες αυτό (το buzzer)." Μετά την οντισιόν κάποιοι του καλλιτεχνικού χώρου όπως ο Άστον Κούτσερ και οι Little Mix υποστήριξαν τον Σκοτ. τίτλος. τίτλος.
Αδελφοί Γιοσίντα

Οι Αδελφοί Γιοσίντα (ιαπωνικά: 吉田兄弟‎ Yoshida Kyōdai, Αγγλικά:Yoshida Brothers) είναι Γιαπωνέζοι μουσικοί γνωστοί για παραγωγή μουσικής η οποία συνδυάζει το παραδοσιακό είδος του Τσουγκάρου σαμισέν, μαζί με μουσική από άλλα μέρη του κόσμου, τις πλείστες φορές απο την δύση.

 Ο Ριοτσίρο Γιοσίντα (吉田良一郎 Yoshida Ryōichirō), γεννημένος στις 26 Ιουλίου 1977, και ο Κενίτσι Γιοσίντα (吉田健一 Yoshida Ken'ichi), γεννημένος στις 16 Δεκέμβριου 1979, μεγάλωσαν στο Νομποριμπέτσου του Χοκκάιντο στην Ιαπωνία, ξεκινώντας να παίζουν σαμισέν απο μικρή ηλικία. Απο πεντέ χρονών αρχισάν να μαθαίνουν να παίζουν Μινιό Σαμισέν, με δάσκαλο τον Κόκα Αντάτσι. Μετά, απο το 1989, αρχισάν να μαθαίνουν Τσουγκάρου Σαμισέν, με δάσκαλο τον Τακάσι Σασάκι. Το Τσουγκάρου Σαμισέν είναι είδος μουσικής, όπως επίσης και μουσικό όργανο, το οποίο προέρχεται απο το βόρειο Χονσού. Στα τέλη της εφηβείας αποφάσισαν να ακολουθήσουν καριέρα στην μουσική σκηνή. Το όνομα "Αδελφοί Γιοσίντα" ήταν ήδη ξακουστό στο Χοκκάιντο όσο ήταν στο λύκειο, γι'αυτό πήγαν στο Τόκυο, να δοκιμάσουν την τύχη τους. Ήθελαν να δείξουν στους ανθρώπους που είχαν αρνητική απόψή για το σαμισέν, λόγω οτι το σαμισέν θεωρείται "παλίο" όργανο, το μεγαλείο του. Το 1999 κυκλοφόρησαν το πρώτο τους δίσκο, Ibuki, ο οποίος πώλησε 100,000 αντίτυπα στην Ιαπωνία. Ενα γεγονός που ξαφνιασε και τους ίδιους τους αδελφούς. Το 2003 έκαναν το ντεπούτο τους παγκόσμια, κυκλοφορώντας το δίσκο Yoshida Brothers. Από τότε, έχουν προσελκύσει θαυμαστές από όλα τα μέρη του κόσμου. Οι διαφημίσεις για την κονσόλα βιντεοπαιχνιδιών Wii της Nintendo, οι οποίες προβάλλοταν στη Βόρεια Αμερική το Νοέμβριο του 2006 χρησιμοποιούσαν το τραγούδι των Αδελφών Γιοσίντα "Kodo (Inside the Sun Remix)". Επίσης, στο δίσκο Nightmare Revisited, ο οποίος περιέχει διασκευές τραγουδιών απο το Χριστουγεννιάτικος Εφιάλτης (The Nightmare Before Christmas), έκαναν διασκευή του τραγουδιού Nabbed. Ibuki (1999) Move (2000) Soulful (2002) Frontier (2003) Renaissance (2004) Yoshida Brothers (2003) Yoshida Brothers II (2004) Yoshida Brothers III (2006) Hishou (2007) Best Of Yoshida Brothers (2008) Prism (2009) Ibuki (2010) Move (2010)
Μαλλιαρός λεμούριος

Οι Μαλλιαροί λεμούριοι ή Μαλλιαρές Ιντριίδες είναι λεμούριοι που ανήκουν στο γένος Avahi. Υπάρχουν 9 είδη Μαλλιαρών Λεμούριων. Γένος Avahi (Μαλλιαροί λεμούριοι) Μαλλιαρός λεμούριος του Bemaraha (Avahi cleesei) Ανατολικός μαλλιαρός λεμούριος (Avahi laniger) Μαλλιαρός λεμούριος του Moore (Avahi mooreorum) Δυτικός μαλλιαρός λεμούριος (Avahi occidentalis)ο Μαλλιαρός λεμούριος του Sambirano (Avahi unicolor) Μαλλιαρός λεμούριος του Peyrieras (Avahi peyrierasi) Νότιος μαλλιαρός λεμούριος (Avahi meridionalis) Μαλλιαρός λεμούριος του Ramanantsoavana (Avahi ramanantsoavani) Μαλλιαρός λεμούριος του Betsileo (Avahi betsileo)

 Έχουν μήκος 30 με 50 εκατοστόμετρα χωρίς την ουρά και βάρος 600 με 1200 γραμμάρια. Η γούνα τους είναι κοντή και απαλή. Το σώμα τους έχει γκρι-καφέ ή κοκκινωπό χρώμα με άσπρο το πίσω μέρος των μηρών και μια μακριά πορτοκαλί ουρά. Το κεφάλι τους είναι στρογγυλό με κοντό ρύγχος και τα αυτιά τους είναι καλυμμένα με τρίχωμα. Οι Μαλλιαροί λεμούριοι μπορούν να βρεθούν και σε υγρά και σε ξηρά δάση. Περνούν τον περισσότερο από τον χρόνο τους στην κομοστέγη του δάσους. Μιας και είναι κυρίως φυλλοφάγοι χρειάζονται πολλές ώρες ύπνου για να χωνέψουν την κυτταρίνη. Ζουν σε ομάδες 2-5 ατόμων οι οποίες συχνά αποτελούνται από δύο γονείς και μικρά διαφόρων γενεών. Τρέφονται με φύλλα και πιο σπάνια με μπουμπούκια και λουλούδια. Ζουν σε μονογαμικά ζευγάρια και η περίοδος αναπαραγωγής διαρκεί από τον Μάιο ως τον Ιούνιο. Η περίοδος κύησης διαρκεί 4-5 μήνες, και λήγει με τη γέννηση ενός μικρού τον Σεπτέμβριο. Τα μικρά τους πρώτους μήνες μετά τη γέννησή του καβαλούν την πλάτη της μητέρας τους και ανεξαρτητοποιούνται πλήρως στα δύο χρόνια.Το προσδόκιμο ζωής των Μαλλιαρών λεμούριων δεν είναι γνωστό. https://en.wikipedia.org/wiki/Woolly_lemur
Βασίλης Τσιβιλίκας

Ο Βασίλης Τσιβιλίκας (Θεσσαλονίκη, 17 Ιανουαρίου 1942 - Αθήνα, 29 Φεβρουαρίου 2012) ήταν Έλληνας κωμικός ηθοποιός με σημαντική παρουσία στον ελληνικό κινηματογράφο, την τηλεόραση και ιδιαίτερα το θέατρο.

 Είχε καταγωγή από τα Δομνίστα και Μεγάλο Χωριό Ευρυτανίας. Ήταν το πρώτο παιδί της οικογένειας και είχε δύο αδερφές. Η αδελφή του Ελένη Τσιβιλίκα είναι σημαντική αρχαιολόγος του Εθνικού Αρχαιολογικού Μουσείου Αθηνών, με ανασκαφικό έργο στην Κρήτη και τις Κυκλάδες. Ο πατέρας του ήταν καταστηματάρχης ο οποίος εξασφάλισε άνετη ζωή στην οικογένειά του και αγαπούσε το θέατρο. Φοίτησε στο Αμερικάνικο Κολέγιο της Θεσσαλονίκης "Anatolia". Εκεί οι καθηγητές του τον παρότρυναν να ασχοληθεί με την υποκριτική, συμμετέχοντας αρχικά στη θεατρική ομάδα του σχολείου. Μετά την ολοκλήρωση των εγκύκλιων σπουδών του πέρασε στην Αγγλική Φιλολογία, την οποία όμως εγκατέλειψε για να κατεβεί στην Αθήνα και να ασχοληθεί επαγγελματικά πλέον με την υποκριτική. Μετά από μία αποτυχημένη προσπάθεια να εισαχθεί στο Θέατρο Τέχνης «Κάρολος Κουν», σπούδασε τελικά στη Δραματική Σχολή του Πέλου Κατσέλη. Πρώτη του εμφάνιση στο θέατρο ήταν το 1965 στη Νέα Ιωνία. Δύο χρόνια αργότερα ο Κάρολος Κουν τον καλεί στο Θέατρο Τέχνης «Κάρολος Κουν». Στις αρχές της δεκαετίας του 70 ξεκινά να ασχολείται με την επιθεώρηση και στα μέσα της με την πρόζα. Η δεκαετία του '70 ήταν η περίοδος που πρωτοεμφανίστηκε στον κινηματογράφο. Η πρώτη ταινία που συμμετείχε ήταν Η θεία μου η χίπισσα του Αλέκου Σακελλάριου. Ήταν παντρεμένος με την δικηγόρο και νομικό Αλίκη Τσιβιλίκα και πατέρας ενός γιου και μιας κόρης.Απεβίωσε στις 29 Φεβρουαρίου 2012 σε ηλικία 70 ετών. Εμφάνισε πρόβλημα στην καρδιά και εξέπνευσε κατά τη διακομιδή του στο Σισμανόγλειο Γενικό Νοσοκομείο. Μέχρι την τελευταία στιγμή έπαιζε στο θέατρο, στην παράσταση "Η Ζωή ποδήλατο". Παραπομπές Πινακοθήκη Γέλιου,από το Λογοθετίδη και μετά, Κώστας Παπασπήλιος, Εμπειρία εκδοτική, 2002, ISBN 960-417-002-3, σελ. 158-167 «Βασίλης Τσιβιλίκας: Δεν με ενδιαφέρουν οι μυημένοι», «Το Βήμα», 14 Ιανουαρίου 2001, ανακτήθηκε 19 Σεπτεμβρίου 2008. Πληροφορίες για το Βασίλη Τσιβιλίκα από την imdb Πληροφορίες για το Βασίλη Τσιβιλίκα από τα 90lepta Αρχειοθετήθηκε 2008-06-01 στο Wayback Machine. Η ΖΩΗ ΕΙΝΑΙ ΑΛΛΟΥ, ΒΑΣΙΛΗΣ ΤΣΙΒΙΛΙΚΑΣ (Αρχείο ντοκιμαντέρ της ΕΡΤ)
Λογισμικό ηλεκτρονικού καλαθιού

Στο ηλεκτρονικό εμπόριο, το λογισμικό ηλεκτρονικού καλαθιού (αγγλικά: shopping Cart software) είναι ένα κομμάτι λογισμικού το οποίο επιτρέπει στους επισκέπτες ενός ιστοτόπου να επιλέγουν προϊόντα και να τα προσθέτουν σε μία λίστα αγοράς, στη συνέχεια κατά τη διάρκεια του τσεκάουτ αυτό το λογισμικό υπολογίζει αυτόματα το συνολικό κόστος των προϊόντων συμπεριλαμβανομένου και του κόστους μεταφοράς

 Το λογισμικού ηλεκτρονικού καλαθιού γενικά κατηγοριοποιείται σε τρεις τύπους Λογισμικό ανοιχτού κώδικα : Το λογισμικό ανοιχτού κώδικα είναι όπου πολλές φορές είναι δωρεάν. Ο έμπορος χρειάζεται μια υπηρεσία ιστοφιλοξενίας για το λογισμικό. Σε αυτή περίπτωση οι χρήστες μπορούν να τροποποιήσουν τον πηγαίο κώδικα. Λογισμικό με άδεια χρήσης : Σε αυτή τη περίπτωση ο έμπορος πληρώνει μια άδεια λογισμικού απευθείας παραγωγό ή τον διανομέα του λογισμικού, στη συνέχεια μπορεί να το εγκαταστήσει σε όποιο περιβάλλον διαδικτυακού διακομιστή τηρεί τις κατάλληλες προδιαγραφές. Λογισμικό ως υπηρεσία : Είναι η περίπτωση στην οποία το λογισμικό δεν γίνεται λήψη, ούτε γίνεται κάποια εγκατάσταση. Σε αυτή τη περίπτωση χρήσης λογισμικού ο χρήστες έχουν πρόσβαση στης λειτουργίες συνήθως μέσω περιηγητή.
Β΄ Εθνική ποδοσφαίρου ανδρών 1969-70

Το πρωτάθλημα Β΄ Εθνικής 1969-70 διεξήχθη σε τρεις ομίλους των 18 ομάδων, δηλαδή μετείχαν συνολικά 54 ομάδες. Οι νικητές των τριών ομίλων ανέβηκαν απευθείας στην Α΄ εθνική κατηγορία, ενώ καταργήθηκαν οι αγώνες διαβάθμισης.

 Νέα μορφή στο πρωτάθλημα Β΄ Εθνικής του 1969-70, με τρεις ομίλους και χωρίς αγώνες διαβάθμισης για τους δευτεραθλητές. Στην Α΄ Εθνική κατηγορία ανέβηκαν οι τρεις πρωταθλητές των ομίλων. Μετά από δύο σεζόν χωρίς υποβιβασμούς, αφού είχαμε συνεχείς αυξήσεις των μετεχόντων ομάδων, επανέρχεται ο θεσμός. Υποβιβάστηκαν τρεις ομάδες από κάθε όμιλο και αντικαταστάθηκαν από ισάριθμες των τοπικών πρωταθλημάτων. Ομάδες: 54 Όμιλοι: 3 των 18 ομάδων. Πρωταθλητές: Απόλλων Αθηνών: άνοδος στην Α΄ Εθνική. Φωστήρας Ταύρου: άνοδος στην Α΄ Εθνική. Γ.Α.Σ. Βέροια: άνοδος στην Α΄ Εθνική. Υποβιβασμός (9): Ηρόδοτος, Π.Α.Σ. Πρέβεζα, Λεωνιδας Σπάρτης. Α.Ε. Ορχομενού, Απόλλων Μυτιλήνης, Α.Ο. Θήβα Ορέστης Ορεστιάδας, Μέγας Αλέξανδρος Θεσσαλονίκης, Θερμαϊκός Θεσσαλονίκης. Υποβιβασμός από Α΄ Εθνική (3): Βύζας Μεγάρων, Ολυμπιακός Βόλου, Παναχαϊκή. Άνοδος στη Β΄ από το ερασιτεχνικό πρωτάθλημα (9): Αχαρναϊκός, Εργοτέλης, Παναργειακός, Πανασπροπυργιακός, Άρης Αγ. Κων/νου, Α.Ο. Καρδίτσας, Φοίνικας Πολίχνης, Απόλλων Κρ. Βρύσης, Πανδραμαϊκός. Οι πρώτοι σκόρερ των 3 ομίλων ήταν οι εξής: Α΄ όμιλος: Κώστας Παπαγεωργίου (Απόλλων Αθ.): 41 γκολ. Β΄ όμιλος: Βασίλης Κρομμύδας (Αναγέννηση Καρδ.), Δημήτρης Ρεμούνδος (Φωστήρας): 20 γκολ. Γ΄ όμιλος: Νίκος Δανδελής (Βέροια): 29 γκολ. Στατιστική ποδοσφαίρου. Ανδρέας Μπόμης, "Αλμανάκ. Όλα για το ποδόσφαιρο '91", σ. 24-25. Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 310-311. Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 87-94.
Ντονέρ κεμπάπ

Το ντονέρ κεμπάπ (τουρκικά: döner kebap), που σημαίνει «σούβλα που γυρίζει», είναι η ονομασία ενός τουρκικού φαγητού στο οποίο χρησιμοποιείται αρνίσιο κρέας, μοσχαρίσιο ή κοτόπουλου. Παραλλαγές του ντονέρ περιλαμβάνουν το "Σουτζούκ ντονέρ" δηλ. ντονέρ από σουτζούκι και το "Μπαλίκ ντονέρ", ντονέρ που παρασκευάζεται με φιλέτο ψαριού. Αντίστοιχα μεσογειακά και μεσανατολίτικα φαγητά είναι το σαβαρμά και ο γύρος. Το ντονέρ αποτελεί σήμερα ένα από τα αγαπημένα έτοιμα φαγητά στον κόσμο.

 Το σημερινό ντονέρ προέρχεται από το παλαιότερο ολτού κεμπάπ (oltu kebap). Το Ολτού είναι μια μικρή πόλη κοντά στο Ερζερούμ στην Τουρκία. Στην αρχική μορφή του, το κρέας ψηνόταν οριζόντια και τα κομμάτια κρέατος κόβονταν πιο χοντρά. Η σημερινή μορφή έγινε τον 19ο αιώνα στην Προύσα. Σε πολλές πόλεις της Τουρκίας η αρχική μορφή του σερβίρεται ακόμα σε εστιατόρια. Σήμερα, το ντονέρ σερβίρεται σαν σάντουιτς μέσα σε τουρκική πίτα. Ο τρόπος σερβιρίσματος του ντονέρ με σαλάτα και σως δημιουργήθηκε από Τούρκους μετανάστες στο Βερολίνο το 1971, ώστε να γίνει το γεύμα πιο ελκυστικό για τους Γερμανούς πελάτες. Το ντονέρ είναι από τη δεκαετία του 1980 το πιό δημοφιλές έτοιμο φαγητό στη Γερμανία.
Σωματίδιο Χιγκς

Το σωματίδιο Χιγκς, καλούμενο εκλαϊκευμένα και καταχρηστικά από τον Λέον Λέντερμαν ως «το σωματίδιο Θεός» («the God particle») ή «το σωματίδιο του Θεού», είναι ένα μποζόνιο η ύπαρξη του οποίου προβλέπεται θεωρητικά από το Καθιερωμένο Πρότυπο. Ανακαλύφθηκε πειραματικά στις 4 Ιουλίου 2012 από τα πειράματα ATLAS και CMS του Μεγάλου Επιταχυντή Αδρονίων (LHC) του CERΝ.Η ύπαρξη του σωματιδίου του Χιγκς δίνει τη δυνατότητα για εξήγηση στον τρόπο που συγκροτείται η ύλη προσδίδοντάς της ιδιότητες όπως για παράδειγμα η μάζα. Το μποζόνιο αυτό φαίνεται να βρίσκεται στο ενεργειακό φάσμα μεταξύ 115-127 GeV, (με τα 125 GeV να αντιστοιχούν σε μάζα ίση με 133 πρωτονίων). Η ανακάλυψή του θα βοηθήσει στην καλύτερη κατανόηση της δημιουργίας του σύμπαντος λύνοντας θέματα, στη θεωρία της μεγάλης έκρηξης, αμέσως μετά τα πρώτα κλάσματα του δευτερόλεπτου της γέννησης του σύμπαντος. Το μποζόνιο αυτό πήρε το όνομά του από τον Βρετανό καθηγητή φυσικής Πίτερ Χιγκς (Peter Higgs), ο οποίος ήταν ένας από τους 6 φυσικούς που πρότειναν την ύπαρξή του, σε σχετικές δημοσιεύσεις το 1964. Το 2013 ο Πίτερ Χιγκς και ο Φρανσουά Ανγκλέρ (François Englert) βραβεύτηκαν με το Βραβείο Νόμπελ Φυσικής για την εργασία τους και την πρόβλεψή τους.

 Τον Δεκέμβριο του 2011 οι ερευνητές στα δύο ανεξάρτητα πειράματα ATLAS και CMS (CERN), στον Μεγάλο Επιταχυντή Αδρονίων στο CERN της Ελβετίας, είχαν ανακοινώσει ότι βρήκαν ενδείξεις ύπαρξης του Μποζονίου Χιγκς με μάζα γύρω στα 125 GeV/c2.Στις 4 Ιουλίου 2012, οι επιστήμονες του CERN επιβεβαίωσαν την ανακάλυψη ενός νέου σωματιδίου με μάζα 125 GeV και σφάλμα 0,6 με απόκλιση 5 σίγμα, που σημαίνει βεβαιότητα κατά 99,99995% και πως η παρατήρηση αυτή είναι επαληθεύσιμη και μπορεί να αναπαραχθεί οποτεδήποτε. Αυτό το σωματίδιο εικάζεται ότι είναι μποζόνιο και μάλιστα το βαρύτερο που έχει βρεθεί. Εικάζεται ότι το νέο σωματίδιο έχει χαρακτηριστικά του σωματίου Χιγκς, με επιφύλαξη ώσπου να φανεί ότι φέρει πράγματι και τις λοιπές, θεωρητικά, προβλεπόμενες ιδιότητές του. Προσφάτως ανακοινώθηκε πως η ανάλυση των ιχνών ενός στοιχειώδους σωματιδίου που ανακαλύφθηκε στον Μεγάλο Επιταχυντή Αδρονίων (LHC) του CERN το καλοκαίρι του 2012 έδειξε ισχυρές ενδείξεις ότι είναι το μποζόνιο του Χιγκς. Η ανακάλυψη του σωματιδίου Χιγκς είναι σημαντικό βήμα για την έναρξη της θεωρητικής και πειραματικής διερεύνησης της θεωρίας της υπερσυμμετρίας. Τα υπερσυμμετρικά σωματίδια είναι αόρατα (μη αισθητά ή μη άμεσα ανιχνεύσιμα) και ίσως αντιπροσωπεύουν το 90% του σύμπαντος όμως τα έως τώρα πειράματα στο Fermilab δεν επιβεβαιώνουν τη θεωρία, τουλάχιστον στην έως τώρα μορφή της.
Μανταίικα Αρκαδίας

Τα Μανταίικα είναι χωριό της Περιφερειακής Ενότητας Αρκαδίας. Διοικητικά ανήκει στην Κοινότητα Χρυσοβιτσίου, της Δημοτικής Ενότητας Φαλάνθου του Δήμου Τρίπολης και υπάγεται στην Περιφέρεια Πελοποννήσου, της Αποκεντρωμένης Διοίκησης Πελοποννήσου - Δυτικής Ελλάδας - Ιονίου.

 Τα Μανταίικα είναι ορεινό χωριό του Νομού Αρκαδίας. Είναι χτισμένα σε υψόμετρο 1.007 μέτρων στις πλαγιές του Μαινάλου και αποτελούν έναν από τους πιο ορεινούς οικισμούς της Πελοποννήσου. Τα Μανταίικα ανήκαν στο Δήμο Φαλάνθου μέχρι και το έτος 2010. Από το 2011 ανήκουν στο Δήμο Τρίπολης. Ο πληθυσμός τους σύμφωνα με την Απογραφή του 2011 είναι 36 κάτοικοι. Προστάτης Άγιος του χωριού, είναι ο Προφήτης Ηλίας.
Κυδώνι

Το κυδώνι είναι ο καρπός του είδους Κυδωνέα η προμήκης (Cydonia oblonga) (το μοναδικό είδος του γένους κυδωνιά) και κατάγεται από τη νοτιοδυτική Ασία και την περιοχή του Καυκάσου. Πρόκειται για φυλλοβόλο δέντρο, που φτάνει τα 8 μέτρα σε ύψος, και είναι συγγενικό με τη μηλιά και την αχλαδιά. Ο καρπός του έχει χρώμα κίτρινο προς το χρυσό, όταν είναι ώριμο, και έχει σχήμα αχλαδιού. Το εξωκάρπιο είναι αρχικά χνουδωτό και έπειτα λείο και γυαλιστερό. Το μήκος του κυμαίνεται από 7 ως 12 εκατοστά και το πλάτος του από 6 ως 9 εκατοστά. Η σάρκα του είναι λευκοκίτρινη. Τα κυδώνια είναι πράσινα όταν είναι άγουρα. Χρησιμοποιούνται ευρέως στη μαγειρική και τη ζαχαροπλαστική.

 Το φρούτο ήταν γνωστό στους Ακκάδιους, οι οποίοι το έλεγαν supurgillu στα αραβικά سفرجل safarjal = κυδώνια (πληθυντικός). Το σημερινό όνομα προήλθε από το quoyn (14ος αιώνας), μέσω της αρχαίας γαλλικής λέξης cooin από το λατινικό cotoneum malum / cydonium malum, που επίσης προήλθε από το κυδώνιον μήλον. Στους Βίους Παραλλήλους του Πλουτάρχου, ο Σόλων λέγεται ότι θέσπισε διάταγμα με βάση το οποίο «η νύφη και ο γαμπρός θα έπρεπε να κλείνονταν σε ένα δωμάτιο και να φάνε ένα κυδώνι μαζί» Αναφέρεται επίσης ότι ο Πάρης προσέφερε στη θεά Αφροδίτη ένα κυδώνι. Ο καρπός ήταν επίσης γνωστός στους Ρωμαίους. Η θρεπτική αξία του φρούτου έγκειται κυρίως στη βιταμίνη C που περιέχει. Το φρούτο περιέχει επίσης πολλή τανίνη και λιθώδη κύτταρα. Η κύρια χρήση των κυδωνιών είναι στη ζαχαροπλαστική. Συγκεκριμένα, από το φρούτο φτιάχνονται γλυκά κουταλιού, πελτές, κυδωνόπαστα και μαρμελάδες. Μάλιστα, ο όρος "μαρμελάδα" σήμαινε αρχικά μαρμελάδα από κυδώνια και προήλθε από την πορτογαλική λέξη marmelo, που σημαίνει «κυδώνι».Το ωμό κυδώνι χρησιμοποιείται ως βότανο κατά της διάρροιας. Επίσης, οι σπόροι του έχουν αποχρεμπτικές και μαλακτικές ιδιότητες. Η συλλογή των καρπών γίνεται όταν ωριμάσουν καλά πάνω στην κυδωνιά. Συνήθως η κοπή τους γίνεται με μέρος του ποδίσκου και αυτό συντελεί στη διατήρησή τους. Πολύ γνωστές ποικιλίες κυδωνιών στον ελληνικό χώρο είναι τα μηλοκύδωνα ή ψωμοκύδωνα, των οποίων ο καρπός είναι στρογγυλός. Υπάρχει επίσης η ποικιλία μαμούθ, που οφείλει την ονομασία της στον τεράστιο καρπό της. Ο καρπός της ποικιλίας αυτής χρησιμοποιείται και ως επιτραπέζιος. Cydonia oblonga στοTopwalks άρθρο από το Cornell Άρθρο από το Πανεπιστήμιο της Γεωργίας Ιστορία του κυδωνιού Πληροφορίες και διατροφική αξία Ιστορία και συνταγές Νέα Εγκυκλοπαιδεία. Εκδ. Μαλλιάρης-Παιδεία, 2006, τ. 13, σελ. 410.
Γενικός Επιθεωρητής Δημόσιας Διοίκησης (Ελλάδα)

Ο Γενικός Επιθεωρητής Δημόσιας Διοίκησης (Γ.Ε.Δ.Δ.) ήταν θεσμός στην Ελλάδα που ιδρύθηκε με το νόμο 3074/2002 και έδρευε στη διασταύρωση των λεωφόρων Κηφισίας και Αλεξάνδρας, στην Αθήνα. Η Μαρία Παπασπύρου ήταν η τελευταία Γενική Επιθεωρήτρια Δημόσιας Διοίκησης, από το 2016. μέχρι τις 7 Αυγούστου 2019 όταν και εντάχθηκε στην Εθνική Αρχή Διαφάνειας.

 Η αποστολή του ήταν ο εντοπισμός φαινομένων διαφθοράς και κακοδιοίκησης στον ευρύτερο δημόσιο τομέα. Επόπτευε και αξιολογούσε το έργο του Σώματος Επιθεωρητών-Ελεγκτών Δημόσιας Διοίκησης και των υπόλοιπων Υπηρεσιών Επιθεώρησης και Ελέγχου, με απώτερο στόχο τη διασφάλιση της εύρυθμης και αποτελεσματικής λειτουργίας της δημόσιας διοίκησης. Ειδικότερα, πέρα από το Σ.Ε.Ε.Δ.Δ. ο Γενικός Επιθεωρητής Δημόσιας Διοίκησης παρακολουθεί, αξιολογούσε και ήλεγχε τις τα Σώματα Ελέγχου των Υπουργείων, των Περιφερειών, των Οργανισμών Τοπικής Αυτοδιοίκησης και των επιχειρήσεών τους, των Νομικών Προσώπων Δημοσίου Δικαίου και των κρατικών Νομικών Προσώπων Ιδιωτικού Δικαίου, και τέλος των ΔΕΚΟ. Το γραφείο του Γενικού Επιθεωρητή Δημόσιας Διοίκησης στελεχώνεται από 4 Βοηθούς Γενικούς Επιθεωρητές Δημόσιας Διοίκησης, 8 Ειδικούς Επιθεωρητές και Γραμματεία 15 ατόμων. Ο Γ.Ε.Δ.Δ. επιλέγεται από το Υπουργικό Συμβούλιο μετά από εισήγηση του Υπουργού Εσωτερικών, ενώ οι Βοηθοί Γ.Ε.Δ.Δ. διορίζονται απευθείας από τον Υπουργό Εσωτερικών. Οι Ειδικοί Επιθεωρητές επιλέγονται μετά από δημόσια πρόσκληση. Ο πρώτος Γενικός Επιθεωρητής Δημόσιας Διοίκησης ήταν ο Κώστας Δαφέρμος από το 2002 ως το 2004, ενώ από τις 13 Σεπτεμβρίου 2004 ως τις 23 Φεβρουαρίου 2016 στη θέση αυτή υπηρέτησε ο Λέανδρος Ρακιντζής. Σημερινή γενική επιθεωρήτρια είναι η Μαρία Παπασπύρου. Επίσημος ιστότοπος
Στόλεν

Το Στόλεν είναι ένα αρτοσκεύασμα σαν κέικ με ζαχαρωμένα ή αποξηραμένα φρούτα, ξηρούς καρπούς ή και αμυγδαλόπαστα, επικαλυμμένο με ζάχαρη άχνη. Πρόκειται για παραδοσιακό γερμανικό έδεσμα που τρώγεται κατά την περίοδο των Χριστουγέννων.

 Το στόλεν παρασκευάζεται με αλεύρι, μαγιά, ζάχαρη, αυγά, βούτυρο και γάλα. Τα υλικά αναμειγνύονται σε μπώλ μέχρι να σχηματιστεί η ζύμη. Στη συνέχεια το μπώλ σκεπάζεται με πετσέτα και αφήνεται σε ζεστό μέρος μέχρι να φουσκώσει και να διπλασιαστεί σε μέγεθος. Στη ζύμη μπορούν να προστεθούν φρούτα, αποξηραμένα ή ζαχαρωμένα, ξύσμα πορτοκαλιού, σταφίδες, ξηροί καρποί, κάρδαμο, κανέλα, ρούμι, λικέρ ή κονιάκ και αμυγδαλόπαστα. Μετά πλάθεται ο κορμός του στόλεν και ψήνεται για 25 λεπτά μέχρι να χρυσίσει. Τελικά πασπαλίζεται με ζάχαρη άχνη. Όταν πρωτοεμφανίστηκε το στόλεν ήταν απλά ένα νηστίσιμο Χριστόψωμο που παρασκευαζόταν από αλεύρι, μαγιά, λάδι και νερό, για την περίοδο της νηστείας (4 Κυριακές πριν τα Χριστούγεννα) που αποτελεί ιερή περίοδο για την χριστιανική εκκλησία καθώς περιλαμβάνει τις ημέρες της προετοιμασίας για τον εορτασμό της Γέννησης του Χριστού. Σύμφωνα με το δόγμα της καθολικής εκκλησίας απαγορευόταν η χρήση βούτυρου και καρυκευμάτων στο στόλεν. Η γραφειοκρατία και οι αυστηροί νόμοι του Βατικανού περιόριζαν πολύ τους Σάξονες αρτοποιούς της εποχής, οι οποίοι θα προτιμούσαν να χρησιμοποιήσουν βούτυρο εφόσον το λάδι ήταν ακριβό και δυσεύρετο. Περί το 1450 ο πρίγκιπας-εκλέκτορας Ερνέστος της Σαξονίας και ο αδελφός του, δούκας Αλβέρτος Γ΄, ζήτησαν με μια επιστολή από τον Πάπα Νικόλαο Ε΄ να επιτρέψει τη χρήση βουτύρου αντί για λάδι για το ψήσιμο. Το αίτημα δεν έγινε τότε δεκτό, αλλά το 1491 ο Πάπας Ιννοκέντιος Η΄ έδωσε τελικά την έγκρισή του για το βούτυρο με την προϋπόθεση, να καταβάλλεται στην εκκλησία ένα είδος φόρου σε χρυσό κάθε χρόνο. Στη διάρκεια των επόμενων χρόνων το Χριστόψωμο εμπλουτίστηκε με ξηρούς καρπούς και φρούτα ξερά και ανακηρύχτηκε γλυκό των Χριστουγέννων.Στην αγορά της Δρέσδης από το 16ο αιώνα, οι αρτοποιοί συνήθιζαν να προσφέρουν για την περίοδο των εορτών ένα ή δύο στόλεν στον ηγεμόνα τους που ζύγιζαν περίπου 16 κιλά έκαστο. Η παράδοση αυτή σταμάτησε μόνο το 1918 με την πτώση της μοναρχίας. Το 1730, επί Αυγούστου Β΄ του Δυνατού, εκλέκτορα της Σαξονίας και βασιλιά της Πολωνίας, το συγκεκριμένο έθιμο ξεπέρασε όλα τα προηγούμενα. Κατόπιν διαταγής του και με την ευκαιρία μιας γιορτής που θρυλείται ότι δόθηκε για περισσότερους από 24000 επισκέπτες, διέταξε την συντεχνία των αρτοποιών να ψήσουν ένα γιγαντιαίο στόλεν βάρους 1,8 τόνων. Το μεγαλοπρεπές γλυκό ψήθηκε σε ειδικό υπερμεγέθη φούρνο που κατασκεύασε ο αρχιτέκτονας της αυλής Ματέους Ντάνιελ Πέπελμαν. Τελικά, το ψημένο στόλεν ζύγιζε 3-4 τόνους και μία παρέλαση το μετέφερε με άλογα μέσω των δρόμων της Δρέσδης στην Αυλή του Βασιλιά. Το στόλεν κόπηκε με γιγάντιο μαχαίρι που είχε μήκος 1,60 μέτρα και ζύγιζε 12 κιλά, και μοιράστηκε σε όλους τους επισκέπτες.Το μεγαλύτερο στόλεν παγκόσμια ψήθηκε το 2010 από τα Lidl στο σιδηροδρομικό σταθμό του Χάαρλεμ, Ολλανδία. Είχε μήκος 72,1 μέτρα και καταγράφηκε στα αρχεία των ρεκόρ του Βιβλίου Γκίνες.
Πούνσκραπφεν

Το Πούνσκραπφεν (γερμανικά: Punschkrapfen), είναι ένα κλασικό αυστριακό επιδόρπιο με γεύση ρούμι. Σήμερα μπορεί κανείς να τα βρει στα περισσότερα ζαχαροπλαστεία, αρτοποιεία και σε ορισμένα σουπερμάρκετ της Αυστρίας. Είναι ένα μικρό κέικ σε σχήμα κύβου (σπάνια επίσης σε κύλινδρο) το οποίο έχει εσωτερικά μαρμελάδα (συνήθως βερίκοκου), ρούμι και σοκολάτα επικαλυμμένο με ένα ροζ γλάσο. Πολλές φορές χρησιμοποιούνται μπαγιάτικα κέικ στα οποία προστίθεται το ρούμι που υπερκαλύπτει τη γεύση.

 Παρά την αβέβαιη προέλευσή του, το Πούνσκραπφεν μπορεί να εφευρέθηκε στη Βιέννη κατά τη διάρκεια του Μεσαίωνα από τους Αβάρους. Αντίθετα σύμφωνα με άλλους εισήχθη στο αυστριακό έδαφος από τους Οθωμανούς κατά τη διάρκεια της Μάχης της Βιέννης. Το Πούνσκραπφεν έχει χρησιμοποιηθεί ως μέσο πολιτικής μεταφοράς από τη δεκαετία του 1970 λόγω των χαρακτηριστικών χρωμάτων του. Στην Καρινθία, η οποία το 1944 είχε το υψηλότερο ποσοστό μελών του NSDAP από όλα τα αυστριακά ομόσπονδα κράτη, αλλά στη δεκαετία του 1970 η πλειοψηφία του πληθυσμού ψήφισε υπέρ των σοσιαλδημοκρατών, η νοοτροπία του πληθυσμού χλευάστηκε. Τα άτομα και οι πολιτικοί μεταφορικά συγκρίθηκαν με τα Πούνσκραπφεν: ροζ στο εξωτερικό τους (σοσιαλδημοκρατικό κόμμα), αλλά καφέ σοκολάτας στο εσωτερικό τους (το χρώμα των Ναζί).
Άλεν Τσάστνετ

Ο Άλεν Τσάστνετ (Allen Michael Chastanet, 1960-) είναι επιχειρηματίας και πολιτικός από την Αγία Λουκία, πρωθυπουργός της χώρας από τον Ιούνιο του 2016 ως τις 28 Ιουλίου 2021. Είναι αρχηγός του Κόμματος Ενωμένων Εργατών και κοινοβουλευτικός εκπρόσωπος στην περιφέρεια Νότια Μικούντ (Micoud South). Προηγουμένως υπηρέτησε ως υπουργός Τουρισμού και Πολιτικής Αεροπορίας.

 Γεννήθηκε στις 20 Νοεμβρίου 1960. Κατέχει τίτλο B.A. από το Πανεπιστήμιο του Μπίσοπ και Μάστερ MSc από το Αμερικανικό Πανεπιστήμιο. Ο Τσάστνετ εργάστηκε ως αντιπρόεδρος αγορών και πωλήσεων στην αεροπορική εταιρεία Air Jamaica. Είναι επίσης διευθύνων σύμβουλος στο ξενοδοχείο Κόκο Παλμ. Διετέλεσε υπουργός Τουρισμού και Πολιτικής Αεροπορίας και γερουσιαστής από το 2006 ως το 2011. Ο Τσάστνετ κατήλθε ως υποψήφιος για μία έδρα στο κοινοβούλιο στην περιφέρεια Σουφριέρ στις εκλογές του 2011, αλλά απέτυχε να εκλεγεί. Το 2013 εξελέγη αρχηγός της αντιπολίτευσης με το Κόμμα Ενωμένων Εργατών. Κέρδισε την κοινοβουλευτική έδρα στην περιφέρεια Micoud South στις γενικές εκλογές του 2016. Ορκίστηκε ως πρωθυπουργός στις 7 Ιουνίου 2016. Η κυβέρνησή του επέζησε πρότασης δυσπιστίας, στις 30 Ιανουαρίου 2019, με ψήφους 11 προς 6. Λόγω της κακοδιαχείρισης της οικονομίας από την κυβέρνησή του, στη χώρα σημειώθηκε έκρηξη χρέους, με βάση έκθεση της Κεντρικής Τράπεζας Ανατολικής Καραϊβικής. Η Αγία Λουκία έγινε η πιο χρεωμένη χώρα στα κράτη μέλη του Οργανισμού των Χωρών Ανατολικής Καραϊβικής.Στις 26 Ιουλίου 2021 ο Τσάστνετ και το κόμμα του καταποντίστηκαν στις γενικές εκλογές Το Εργατικό Κόμμα κέρδισε σαρωτική νίκη στις εκλογές και ο αρχηγός του, Φίλιπ Τζ. Πιερ, ορκίστηκε νέος πρωθυπουργός στις 28 Ιουλίου. Είναι γιος του επιχειρηματία Μάικλ Τσάστνετ. Είναι παντρεμένος με τη Ρακέλ Ντιμπουλέ-Τσάστνετ (Raquel DuBoulay-Chastanet) και έχουν δύο παιδιά.
Clean Your Clock

Clean Your Clock είναι ο τίτλος του ζωντανά ηχογραφημένου άλμπουμ και DVD του βρετανικού χέβι μέταλ συγκροτήματος Motörhead, το οποίο κυκλοφόρησε στις 27 Μαΐου 2016 μέσω της δισκογραφικής εταιρείας "UDR".Η συγκεκριμένη κυκλοφορία πραγματοποιήθηκε εις μνήμη του τραγουδιστή, μπασίστα και ηγετικού μέλους του συγκροτήματος, Ίαν "Lemmy" Κίλμιστερ, ο οποίος απεβίωσε από καρκίνο στις 28 Δεκεμβρίου 2015.Οι ηχογραφήσεις του "Clean Your Clock" προέρχονται από τις εμφανίσεις του συγκροτήματος στο "Zenith" του Μονάχου στις 20 και 21 Νοεμβρίου 2015, συναυλίες οι οποίες ήταν και οι τελευταίες που έδωσαν οι Motörhead στην καριέρα τους.Το άλμπουμ σκαρφάλωσε στη δεύτερη θέση των γερμανικών τσαρτ και το Top-10 στην Αυστρία και τη Φινλανδία, ενώ έδωσε στους Motörhead ένα ακόμη βρετανικό Top-40.

 Live Intro Bomber (Kilmister, Clarke, Taylor) - 3:35 Stay Clean (Kilmister, Clarke, Taylor) - 3:20 Metropolis (Kilmister, Clarke, Taylor) - 4:10 When the Sky Comes Looking for You (Kilmister, Campbell, Dee) - 3:46 Over the Top (Kilmister, Clarke, Taylor) - 2:53 Guitar Solo (Campbell) - 1:59 The Chase is Better Than the Catch (Kilmister, Clarke, Taylor) - 5:08 Lost Woman Blues (Kilmister, Campbell, Dee) - 4:43 Rock it (Kilmister, Robertson, Taylor) - 3:08 Orgasmatron (Kilmister, Burston, Campbell, Gill) - 5:47 Doctor Rock (Kilmister, Burston, Campbell, Gill) - 8:57 Just 'Cos You Got the Power (Kilmister, Burston, Campbell, Taylor) - 5:57 No Class (Kilmister, Clarke, Taylor) - 4:20 - 3:13 Ace of Spades (Kilmister, Clarke, Taylor) - 3:50 Whorehouse Blues (Kilmister, Campbell, Dee) - 4:36 Overkill (Kilmister, Clarke, Taylor) - 8:59 Clean Your Clock (άλμπουμ) Επίσημη κυκλοφορία: 27 Μαΐου 2016 Το "Clean Your Clock" ηχογραφήθηκε από τους εξής μουσικούς: Lemmy - μπάσο, φωνητικά Φιλ Κάμπελ - κιθάρα Μίκι Ντι - τύμπανα Motörhead - Clean Your Clock - Encyclopaedia Metallum Motorhead's 'Clean Your Clock' - Ultimate Classic Rock Motorhead's Final Tour Featured on 'Clean Your Clock' Live Album - Rolling Stone Αρχειοθετήθηκε 2016-04-07 στο Wayback Machine.
911 Αγαμέμνων

Ο Αγαμέμνων (Agamemnon) είναι ένας αστεροειδής της «Τρωικής Ομάδας» (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 7,89. Έχει σχεδόν σταθερή απόσταση από τον Ήλιο και τον Δία κατά την κίνησή του. Ανακαλύφθηκε το 1919 από τον Γερμανό αστρονόμο Καρλ Ράινμουτ (Karl Wilhelm Reinmuth), που παρατηρούσε από τη Χαϊδελβέργη της Γερμανίας, και πήρε το όνομά του από τον βασιλιά Αγαμέμνονα.

 Η μέση διάμετρος του Αγαμέμνονα εκτιμάται σε 166,7 ± 4 χλμ. Η μάζα του εκτιμάται σε 5 περίπου τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος του είναι D (κατά Tholen), ενώ το γεωμετρικό άλβεδό του είναι 0,0444. Ο Αγαμέμνων περιστρέφεται γύρω από τον εαυτό του μία φορά κάθε 6 ώρες και 35,5 λεπτά. Κατάλογος τρωικών αντικειμένων Δία (ελληνικό στρατόπεδο) Discovery Circumstances: Numbered Minor Planets Προσομοίωση τροχιάς (Java Applet)
Χασάν Γκουλέντ Απτιντόν

Ο Χασάν Γκουλέντ Απτιντόν (15 Οκτωβρίου 1916 - 21 Νοεμβρίου 2006) ήταν ο πρώτος πρόεδρος του ανεξάρτητου Τζιμπουτί, υπηρετώντας από το 1977 ως το 1999. Επίσης, το 1977 χρημάτισε πρωθυπουργός και την δεκαετία του '60 υπουργός Παιδείας.

 Γεννήθηκε στο μικρό χωριό Γκαρίσα στην επαρχία Λουγκάγια της Σομαλιλάνδης στις 15 Οκτωβρίου 1916. Καταγόταν από τη φυλή των Ισά και διαδραμάτισε σημαίνοντα ρόλο στην ανεξαρτησία της χώρας του από τη Γαλλία το 1977. . Από το 1958 ως το 1959 ήταν αντιπρόεδρος του Κυβερνητικού Συμβουλίου και υπηρέτησε ως βουλευτής (1959-62) και ως γερουσιαστής (1952-58) στα αντίστοιχα γαλλικά νομοθετικά σώματα. Τον Νοέμβριο του 1968 εξελέγη μέλος της Εδαφικής Συνέλευσης. Ο Απτιντόν διετέλεσε πρόεδρος (1977-1999) και πρωθυπουργός (Μάιος- Ιούλιος 1977) του Τζιμπουτί. Την περίοδο από το 1963 ως το 1967 θήτευσε ως υπουργός Παιδείας και αργότερα ως υπουργός Εσωτερικών.Το 1981 μετέτρεψε τη χώρα του σε μονοκομματικό καθεστώς, ανακηρύσσοντας ως μόνο νόμιμο κόμμα το δικό του, με το όνομα "Λαϊκός Συναγερμός για την Πρόοδο" (Rassemblement Populaire pour le Progrès-RPP). Εξελέγη πρόεδρος για εξαετή θητεία στις 12 Ιουνίου του 1981, λαμβάνοντας 84,58% των ψήφων. Έπειτα από το ξέσπασμα του εμφυλίου πολέμου το 1991 επέτρεψε τη διεξαγωγή μερικώς ελεύθερων εκλογών το 1992. Στις εκλογές εκείνες έλαβαν μέρος μόλις 4 κόμματα. Το RPP κέρδισε το 72% των ψήφων και ο Απτιντόν εξελέγη ξανά με 60,7% για τέταρτη θητεία τον Μάιο του 1993 . Ανακοίνωσε την επικείμενη παραίτησή του στις 4 Φεβρουαρίου του 1999, σε ηλικία 83 ετών. Τον διαδέχθηκε στην προεδρία ο ανεψιός του, Ισμαήλ Ομάρ Γκουέλεχ (Ismail Omar Guelleh). Πέθανε στην οικία του, σε ηλικία 90 ετών, στις 21 Νοεμβρίου 2006.. Πολυμέσα σχετικά με το θέμα Hassan Gouled Aptidon στο Wikimedia Commons
Γιάννης Μοσχοβάκης

Ο Γιάννης Μοσχοβάκης (Αθήνα, 18 Ιανουαρίου 1938) είναι Έλληνας μαθηματικός και με ειδίκευση στη θεωρία συνόλων, την περιγραφική θεωρία συνόλων και τη θεωρία αναδρομής. Υπήρξε καθηγητής στο Πανεπιστήμιο της Καλιφόρνιας στο Λος Άντζελες. Συνδέεται στενά με την ανάπτυξη της αποτελεσματικής περιγραφικής θεωρίας συνόλων, ή αλλιώς της "ελαφροπρόσωπης" ή περιγραφικής θεωρίας συνόλων- είναι γνωστός για το λήμμα κωδικοποίησης Μοσχοβάκη που φέρει το όνομά του.

 Μετά από βασικές και μεταπτυχιακές σπουδές στο Τεχνολογικό Ινστιτούτο της Μασαχουσέτης, εκπόνησε τη διδακτορική του διατριβή με τίτλο Αναδρομική ανάλυση (Recursive Analysis) κάτω από την επίβλεψη του Στίβεν Κλέινι στο Πανεπιστήμιο του Ουισκόνσιν–Μάντισον και αναγορεύτηκε διδάκτορας το 1963. Ειδικεύεται στη μαθηματική λογική, με έμφαση στη θεωρία συνόλων και τη θεωρία υπολογισιμότητας. Το σύγγραμμά του Περιγραφική θεωρία συνόλων ("Descriptive set theory", α΄ έκδοση το 1980) παραμένει το βασικότερο ίσως βιβλίο αναφοράς του εν λόγω τομέα. Εργαζόταν στο Πανεπιστήμιο της Καλιφόρνιας του Λος Άντζελες (UCLA), καθώς και στο Εθνικό και Καποδιστριακό Πανεπιστήμιο Αθηνών. Είναι παντρεμένος με τη μαθηματικό Τζόαν Ραντ Μοσχοβάκη και έχει δύο παιδιά. Elementary induction on abstract structures. North-Holland. 1974. 2nd edn. 2008. Descriptive set theory. North-Holland. 1980. 2nd edn. 2005. Notes on set theory. North-Holland. 1994. 2nd edn. 2005. Προσωπική σελίδα στο Πανεπιστήμιο της Καλιφόρνιας Η σελίδα του στο Mathematics Genealogy Project
Λίμνη Λυσιμαχία

Η Λυσιμαχία είναι λίμνη νοτίως της πόλης του Αγρινίου με επιφάνεια 13,2 τετραγωνικά χιλιόμετρα, περίμετρο 17 περίπου χιλιόμετρα και μέγιστο βάθος μόλις 9 μέτρα. Ακριβώς δίπλα της στα ανατολικά βρίσκεται η άλλη λίμνη του μεγάλου Αιτωλικού Πεδίου η Τριχωνίδα, με την οποία αποτελεί ενιαίο οικοσύστημα.

 Παλιότερα οι δύο λίμνες ήταν εντελώς ενωμένες και αποτελούσαν έναν πλούσιο υγροβιότοπο. Όπως μαρτυρούν και αρκετοί περιηγητές του 19ου και των αρχών του 20ου αιώνα η περιοχή γύρω από τις λίμνες ήταν γεμάτη με αδιαπέραστα σχεδόν δάση. Μετά την κατασκευή της εθνικής οδού Αντιρρίου - Ιωαννίνων που διέρχεται ανάμεσα στις δύο λίμνες και διάφορα αρδευτικά έργα που ακολούθησαν η επικοινωνία ανάμεσα τους γίνεται μόνο μέσω ενός ελεγχόμενου καναλιού. Εκτός από την σύνδεσή της λίμνης με την Τριχωνίδα, στη Λυσιμαχία καταλήγει και ο χείμαρρος της Ερμίτσας, ο οποίος την τροφοδοτεί με νερό. Η Λυσιμαχία με την σειρά της τροφοδοτεί τον Αχελώο μέσω του Δίμηκου ποταμού. Υπουργείο Αγροτικής Ανάπτυξης, Λυσιμαχία